ලොව පුරා කිතුනු බැතිමතුන් අද පාස්කු ඉරිදා දිනය සැමරුවා.කුරුසිපත්වූ ජේසුස් ක්‍රිස්තුන් වහන්සේගේ උත්ථානය අද සිදුවූ බව කතෝලිකයන්ගේ විශ්වාසයයි.වසර 2000 කට පමණ පෙර ඊශ්‍රායලයේ ජෙරුසෙලම් අගනුවර කල්වරි කන්දේදී කුරුසි පත්වූ ජේසුස් ක්‍රිස්තූන් වහන්සේ  අද වැනි දවසක මරණය පරාජය කළ බව කතෝලික බැතිමතුන් විශ්වාස කරනවා.මහ සිකුරාදා ගල් ලෙනක තැන්පත් කෙරුණු උන්වහන්සේ අද උත්ථාන වී සිය අනුගාමිකයන්ට දර්ශනය වුණා.පාපය පරාජය කළ මෙම ජයග්‍රාහී අවස්ථාව සිහිකරමින් ලොව පුරා කතෝලික බැතිමතුන් විශේෂ දිව්‍ය පුජා මෙහෙයන් පැවැත්වූ අතර වතිකානුවේ දේව මෙහෙය පැවැත්වුණේ අති උතුම් ප්‍රැන්සිස් ශුද්ධෝත්තම පියතුමන්ගේ ප්‍රධානත්වයෙන්.ජේසුස් ක්‍රිස්තූන් වහන්සේගේ උත්ථානයෙන් පසු ස්වර්ගස්ථ වූ අතර ඉන් සකල ලෝ වැසියාට ගැළවීම උදාවූ බව කතෝලික බැතිමතුන්ගේ විශ්වාසයයි.